CELEX: 32005R0611
Language: mt
Date: 2005-04-20 00:00:00
Title: Regolament tal-Kummissjoni (KE) Nru 611/2005 tal- 20 ta' April 2005 li jemenda r-Regolament tal-Kummissjoni (KE) Nru 823/2000 dwar l-applikazzjoni tal-Artikolu 81(3) tat-Trattat għal ċerti kategoriji ta' akkordji, deċiżjonijiet u prattiċi miftiehma bejn il-kumpanniji tat-tbaħħir tal-linja (konsorzja) Test b'rilevanza għaż-ŻEE

350                 MT              Il-Ġurnal Uffiċjali ta’ l-Unjoni Ewropea                      5.12.2008

32005R0611

L 101/10                        IL-ĠURNAL UFFIĊJALI TA’ L-UNJONI EWROPEA                           21.4.2005

                   REGOLAMENT TAL-KUMMISSJONI (KE) Nru 611/2005

                                           tal-20 ta' April 2005

    li jemenda r-Regolament tal-Kummissjoni (KE) Nru 823/2000 dwar l-applikazzjoni tal-
        Artikolu 81(3) tat-Trattat għal ċerti kategoriji ta' akkordji, deċiżjonijiet u prattiċi
                  miftiehma bejn il-kumpanniji tat-tbaħħir tal-linja (konsorzja)

                                      (Test b’relevanza għaż-ŻEE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KEE) Nru 479/92 tal-25 ta' Frar 1992 dwar l-
applikazzjoni tal-Artikolu 85(3) tat-Trattat għal ċerti kategoriji ta' akkordji, deċiżjonijiet u
prattiċi miftiehma bejn il-kumpanniji tat-tbaħħir tal-linja (consortia),1

Wara li ppubblikat abbozz ta’ dan ir-Regolament2,

Wara li kkonsultat il-Kumitat Konsultattiv dwar Prattiċi Restrittivi u Pożizzjonijiet
Dominanti,

billi:

(1)        Ir-Regolament tal-Kummissjoni (KE) Nru. 823/20003 jagħti eżenzjoni ġenerali lill-
           konsorzji tat-trasport bil-baħar mill-projbizzjoni illi tinstab fl-Artikolu 81(1) tat-
           Trattat, liema eżenzjoni hija soġġetta għal ċerti kondizzjonijiet.

(2)        Ir-Regolament tal-Kummissjoni (KE) Nru 823/2000 se jiskadi fil-25 ta' April 2005.
           Fuq il-bażi tal-esperjenza tal-Kummissjoni meta tiġi biex tapplika l-eżenzjoni ta'
           kategorija, jidher li l-ġustifikazzjonijiet għal eżenzjoni ta' kateġorija għall-konsorzji

1
           ĠU L 55, 29.2.1992, p. 3. Ir-Regolament kif emendat l-aħħar bir-Regolament (KE) Nru 1/2003 (ĠU L
           1, 4.1.2003, p. 1).
2
           ĠU C 319, 23.12.2004, p.2.
3
           ĠU L 100, 20.4.2000, p. 24. Ir-Regolament kif emendat l-aħħar bir-Regolament tal-Kummissjoni (KE)
           Nru 463/2004 (ĠU L 77, 13.3.2004, p. 23).
 ---pagebreak--- 5.12.2008        MT               Il-Ġurnal Uffiċjali ta’ l-Unjoni Ewropea                               351

       għadhom validi. L-applikabilità tar-Regolament (KE) 823/2000 tista' għalhekk tiġi
       estiża b'ħames snin oħra.

(3)    L-eżenzjoni ta' kateġorija mogħtija mir-Regolament (KE) Nru 823/2000 tkopri
       konsorzji li joperaw kemm fi ħdan kif ukoll 'il barra mill-kumpanniji tat-tbaħħir tal-
       linja. Għalhekk l-eżenzjoni ta' kateġorija mogħtija mir-Regolament (KE) Nru
       823/2000 hija marbuta mill-qrib mar-Regolament tal-Kunsill (KEE) Nru 4056/86 tat-
       22 ta' Diċembru 1986 li jistabbilixxi regoli dettaljati għall-applikazzjoni tal-Artikoli 85
       u 86 tat-Trattat għat-trasport marittimu4, li jagħti eżenzjoni ta' kateġorija lill-
       kumpanniji tat-tbaħħir tal-linja. Il-Kummissjoni dan l-aħħar niedet reviżjoni tar-
       Regolament tal-Kunsill (KEE) Nru 4056/86.

(4)    Sabiex ma jitpoġġix fil-periklu l-proċess ta' reviżjoni tar-Regolament (KEE) Nru
       4056/86 li għadu għaddej, l-introduzzjoni ta' modifikazzjonijiet sostanzjali fir-
       Regolament qabel it-tmiem ta' dik ir-reviżjoni la hija meħtieġa u lanqas inhi xierqa.

(5)    Madanakollu, f'ċerti aspetti d-dispożizzjonijiet tar-Regolament (KE) Nru 823/2000
       mhumiex aġġornati biżżejjed mal-prattiki attwali li jintużaw fl-industrija. Għalhekk
       huwa xieraq li għandhom jiġu introdotti xi emendi zgħar sabiex ir-Regolament (KE)
       Nru 823/2000 isir aktar adattat għall-iskop tiegħu.

(6)    B'mod partikolari, ir-Regolament tal-Kummissjoni (KE) Nru 823/2000 jipprevedi li l-
       ftehimiet ta' konsorzju jridu jagħtu lill-kumpaniji membri d-dritt li jirtiraw mill-
       konsorzju mingħajr ebda penali finanzjarja jew penali oħra suġġett għal ċerti
       kundizzjonijiet li jikkonċernaw il-perjodu tal-avviż li għandu jingħata. Mill-prattika
       jirriżulta li mhuwiex ċar kif din id-dispożizzjoni għandha tkun interpretata fl-
       eventwalità li d-data li fiha l-ftehim ta' konsorzju jidħol fis-seħħ tkun aktar qabel id-
       data li fiha s-servizz tabilħaqq jibda, pereżempju, meta l-bastimenti ma jkunux
       disponibbli, jew għadhom qegħdin jinbnew. Għalhekk għandha ssir dispożizzjoni
       speċifika għal sitwazzjoni bħal din.

(7)    Huwa ġustifikabbli għall-konsorzji li jfittxu sigurtà għal investimenti ġodda kommessi
       għal servizz eżistenti. Għalhekk, il-possibilità li ngħatat lill-partijiet li jkunu daħlu fi
       ftehim ta' konsorzju biex jiftiehmu fuq klawżola kontra l-irtirar, għandha tapplika
       wkoll fejn il-partijiet fi ftehim ta' konsorzju eżistenti jkunu ftehmu bejniethom li
       jagħmlu investimenti sostanzjali ġodda u li l-ispejjeż marbutin ma' dawn l-investimenti
       jiġġustifikaw il-bżonn ta' klowżola ġdida "kontra l-irtirar".

(8)    Ir-Regolament (KE) Nru 823/2000 jipprevedi li l-eżenzjoni hija biss applikabbli
       suġġetta għalċerti kundizzjonjiet, li jinkludu l-eżistenza ta' kompetizzjoni effettiva fil-
       prezzijiet bejn il-membri tal-konferenza li fiha jaħdem il-konsorzju minħabba l-fatt li
       l-membri huma awtorizzati espliċitament mill-ftehim tal-konferenza biex japplikaw
       rata ta’ ħlas indipendenti għal kwalunkwe rata ta' ħlas ta' ġarr prevista fit-tariffa tal-
       konferenza. L-attenzjoni tal-Kummissjoni nġibdet għall-fatt li r-rata ta’ ħlas
       indipendenti ma tistax tibqa' titqies aktar bħala prattika ġenerali komuni fis-suq.
       Minflok il-kuntratti kunfidenzjali individwali huma issa aktar importanti fil-qasam ta'
       diversi negozji. Kuntratti kunfidenzjali bħal dawn jistgħu wkoll iwasslu għal

4
        ĠU L 378, 31.12.1986, p. 24, Ir-Regolament kif emendat l-aħħar bir-Regolament (KE) Nru 1/2003.
 ---pagebreak--- 352           MT             Il-Ġurnal Uffiċjali ta’ l-Unjoni Ewropea                  5.12.2008

      kompetizzjoni aktar effettiva bejn il-membri tal-konferenza tal-liner. Għalhekk, l-
      eżistenza ta' kuntratti individwali għandha tkun ikkunsidrata wkoll bħala indikatur tal-
      kompetizzjoni effettiva fil-prezzijiet bejn il-membri tal-konferenza.

(9)   Għalhekk, ir-Regolament (KE) Nru 823/2000 għandu jiġi emendat f'dan is-sens,

ADOTTAT DAN IR-REGOLAMENT:

                                          Artikolu 1

1.     Ir-Regolament (KE) Nru 823/2000 huwa emendat kif ġej:

1.     Fl-Artikolu 2, għandhom jiżdiedu l-punti 6 u 7 li ġejjin:

       ‘6. bidu tas-servizz" ifisser id-data li fiha l-ewwel bastiment isalpa biex irendi
       servizz jew, fil-każ li jkun hemm investiment ġdid sostanzjali, id-data li fiha l-ewwel
       bastiment isalpa taħt il-kundizzjonijiet li jirriżultaw direttament minn dak l-
       investiment sostanzjali ġdid;

       ‘7. investiment ġdid sostanzjali jfisser investiment li jwassal għall-bini, ix-xiri jew
       il-kiri fit-tul (charter) ta' bastimenti, li jsiru speċifikament, huma meħtieġa u
       sostanzjali għall-funzjonament tas-servizz u li jiffurmaw minn tal-inqas nofs it-total
       tal-investiment li sar mill-membri tal-konsorzju meta mqabbel mas-servizz tat-
       trasport marittimu offrut mill-konsorzju.;

2.     Fl-Artikolu 5, il-punt (a) huwa ssostitwit b'dan li ġej:

       (a) teżisti kompetizzjoni effettiva fil-prezzijiet bejn il-membri tal-konferenza li fiha
       jopera l-konsorzju, minħabba l-fatt li l-membri huma espliċitament awtorizzati mill-
       ftehim tal-konferenza, sew jekk bis-saħħa ta' obbligu statutorju jew b’mod ieħor, biex
       japplikaw rata ta’ ħlas indipendenti għal kwalunkwe ġarr ta’ merkanzija li hemm
       provdut għaliha fit-tariffa tal-konferenza u/jew biex jidħlu fi ftehimiet kunfidenzjali
       individwali; jew

3.     Il-punt (b) tal-Artikolu 8 huwa ssostitwit b'dan li ġej:

       (b) il-ftehim tal-konsorzju għandu jagħti lill-kumpaniji membri d-dritt li jirtiraw mill-
       konsorzju mingħajr ebda penali finanzjarja jew penali oħra bħalma hu, b'mod
       partikolari, l-obbligu li jwaqqfu l-attivitajiet kollha tagħhom tat-trasport fin-negozju
       jew in-negozji kkonċernati, sew jekk marbuta mal-kondizzjoni li dik l-attivita tista’
       titkompla biss wara li jkun għadda perjodu stipulat u sew jekk le. Dan id-dritt għandu
       jkun soġġett għal perjodu massimu ta’ avviż ta’ sitt xhur li jista' jingħata wara
       perjodu inizjali ta’ 18-il xahar li jibda mid-data tad-dħul fis-seħħ tal-ftehim ta'
       konsorzju jew tal-ftehim biex isir investiment sostanzjali ġdid fis-servizz marittimu
       konġunt. Jekk id-data tad-dħul fis-seħħ tal-ftehim hija aktar kmieni mid-data li fiha
       jinbeda s-servizz, il-perjodu inizjali m'għandux ikun itwal minn 24 xhar mid-data li
       fiha l-ftehim ta' konsorzju jidħoll fis-seħħ jew mid-data li fiha l-ftehim sabiex isir
       investiment sostanzjali ġdid fis-servizz marittimu konġunt jidħol fis-seħħ.
 ---pagebreak--- 5.12.2008          MT             Il-Ġurnal Uffiċjali ta’ l-Unjoni Ewropea                      353

            Madanakollu, fil-każ ta’ konsorzju integrat ħafna, li għandu dħul komuni nett u/jew
            livell għoli ta’ investiment minħabba x-xiri jew kiri mill-membri tiegħu ta’
            bastimenti speċifikament għall-għan li jitwaqqaf il-konsorzju, il-perjodu massimu ta'
            avviż għandu jkun ta' sitt xhur, li jistgħu jingħataw wara perjodu inizjali ta’ 30 xahar
            li jibdew mid-data tad-dħul fis-seħħ tal-ftehim ta' konsorzju jew tal-ftehim li jsir
            investiment sostanzjali ġdid fis-servizz marittimu konġunt. Jekk id-data tad-dħul fis-
            seħħ tal-ftehim hija aktar kmieni mid-data li fiha jibda s-servizz, il-perjodu inizjali
            m'għandux ikun itwal minn 36 xhar mid-data tad-dħul tal-ftehim ta' konsorzju jew id-
            data tad-dħul fis-seħħ tal-ftehim sabiex isir investiment sostanzjali ġdid fis-servizz
            marittimu konġunt.

4.          Fl-Artikolu 14, id-data 25 ta’ April 2005" għandha tiġi ssostitwita bil-25 ta’ April
            2010.

                                               Artikolu 2

Dan ir-Regolament għandu jidħol fis-seħħ fis-26 ta' April 2005.

Għandu japplika sal-25 April 2010.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 20 ta' April 2005.

                                                  Għall-Kummissjoni
                                                  Neelie KROES
                                                  Membru tal-Kummissjoni